b'\n_START_ARTICLE_\nSvetozar Banovec\n_START_SECTION_\n\xc5\xbdivljenje\n_START_PARAGRAPH_\nV prvi svetovni vojni je bil vojak na ruski in so\xc5\xa1ki fronti. Po vojni je \xc5\xa1tudiral solopetje pri Mateju Hubadu. V sezoni 1918/1919 je pri\xc5\xa1el v ljubljansko Opero, kjer je kmalu postal eden izmed vodilnih pevcev._NEWLINE_Leta 1929 je od\xc5\xa1el na turnejo po ZDA, ki pa jo je s \xc5\xa1estih mesecev zaradi izrednih uspehov podalj\xc5\xa1al na dve leti. Pel je v New Yorku, Chicagu, Clevelandu ... Za to prilo\xc5\xbenost so mu spisali pesmi mdr. tudi Emil Adami\xc4\x8d, Marij Kogoj in Anton Lajovic._NEWLINE_Po vrnitvi s turneje je pel v Ljubljani, kjer je prepel ves standarden tuji in doma\xc4\x8di tenorski repertoar. Upokojil se je leta 1954, vendar je v manj\xc5\xa1ih vlogah pel \xc5\xa1e do leta 1956._NEWLINE_Banovec je imel visok, nenavadno lep lirski glas, kot igralec je bil tenko\xc4\x8duten interpret.'